Kirjoittaja Aihe: Ajan ilmiöt hengellisessä kentässä (Luettu 54772 kertaa)
« Vastaus #345 : 07.07.20 - klo:14:36 »
Lainaus käyttäjältä: sandia - 06.07.20 - klo:18:01
Kirkko oli jo haljennut kahtia paljon enemmän uskonpuhdistusta: idän ja lännen kirkko.
Niin oli. Roomalaiskatolinen kirkko jakautui kahtia 1054 poliittiseen ja teologiseen skismaan, joka johti katolisen ja ortodoksisen kirkon syntyyn Rooman ja itäisten patriarkaattien suhteiden katkettua. Jakautumisen jälkeenkin yhteiset asiat idän ja lännen kirkolle ovat muun muassa Raamattu, luostarit, pyhimyskultti, pyhiinvaellukset, 7 sakramenttia, juhlapyhät, rukous, Jumala ja Jeesus.
Uskonpuhdistuksen eli reformaation vaikutuksesta kristikunta jakautui lisää erkaantumalla katolisesta kirkosta omaksi protestanttiseksi kirkoksi. Protestanttisuuteen lasketaan kuuluviksi ne kirkkokunnat ja uskonnolliset yhteisöt, jotka syntyivät 1500-luvun uskonpuhdistuksen seurauksena. Protestanttisia kirkkoja ovat muun muassa luterilaiset ja reformoidut kirkot, anglikaaninen kirkko ja suuri joukko pieniä uskonpuhdistuksen jälkeen syntyneitä kirkkoja. Uusia protestanttisia yhteisöjä syntyy koko ajan lisää.
Jouduttuaan kirkonkiroukseen Lutherin kanta paaviuteen jyrkkeni. Luther vastusti myös uskonpuhdistuksen vasenta siipeä, kalvinisteja ja zwingliläisiä, jotka eivät Lutherin mukaan uskoneet Kristuksen todelliseen läsnäoloon ehtoollisen sakramentin leivässä ja viinissä. Hän tuomitsi harhaoppisiksi myös anabaptistit, jotka vastustivat lasten kastamista ja kastoivat jo kastettuja uudelleen.
Luther kirjoitti vanhuuden päivillään myös juutalaisvastaisen teoksen ”Juutalaisista ja heidän valheistaan”, joka poikkesi näkemyksiltään selkeästi Lutherin aiemmasta, myönteisestä suhtautumisesta juutalaisuuteen. Luther oli asiassaan peräänantamaton luonne, joka toisaalta synnytti uutta uskonnollista liikehdintää, mutta toisaalta saattoi olla vaikeuttamassa rauhanomaista dialogia ja osaltaan edistämässä kirkon hajoamista.
https://evl.fi/sanasto/-/glossary/word/Protestantti
https://evl.fi/sanasto/-/glossary/word/Luther+%20Martti
« Vastaus #346 : 08.07.20 - klo:14:23 »
Lainaus käyttäjältä: TJ - 07.07.20 - klo:14:36
Luther vastusti myös uskonpuhdistuksen vasenta siipeä, kalvinisteja ja zwingliläisiä, jotka eivät Lutherin mukaan uskoneet Kristuksen todelliseen läsnäoloon ehtoollisen sakramentin leivässä ja viinissä.
Älkää loukkaantuko, mutta en usko minäkään.
« Vastaus #347 : 01.08.20 - klo:23:53 »
Lainaus käyttäjältä: Oloneuvos - 08.07.20 - klo:14:23
Katolinen kirkkokaan ei uskonut. Vastauskonpuhdistuksen eli katolisen reformaation avulla katolinen kirkko pyrki palauttamaan asemansa protestanttisen uskonpuhdistuksen tuhoamiseksi. Trenton kirkolliskokouksessa vuosina 1545–1563 syntyi uuden ajan katolisuus. Anekauppa kiellettiin, inkvisitiota herätettiin henkiin, paavin valta varmistettiin, kirkon rakenteita uudistettiin ja katolisen kirkon oppia dogmatisoitiin opillisten kysymysten kohdalla, joista protestantit olivat irtaantuneet, kuten sakramentit, vanhurskauttaminen ja pyhimykset.
« Vastaus #348 : 06.08.20 - klo:21:38 »
Tästähän kirkollisissa yhteyksissä kaiken aikaa on kyse. Vallasta ja sen vahvistamisesta.
« Vastaus #349 : 08.08.20 - klo:20:28 »
Lainaus käyttäjältä: Pökkelö - 06.08.20 - klo:21:38
Pitkästi kokoustivat ! 1545–1563.
« Vastaus #350 : 08.08.20 - klo:22:50 »
Lainaus käyttäjältä: Oloneuvos - 08.08.20 - klo:20:28
Joo, pitkään kokoustivat. Trenton kirkolliskokouksen aikana käytiin muun muassa Schmalkaldenin sota 1546–47, jossa Saksan keisarin Kaarle V:n johdolla katoliset sotivat protestantteja vastaan Saksassa pyrkimyksenään palauttaa protestanttiset ruhtinaskunnat katolisuuteen.